Um Homi di São Nicolau sta perdedu na Cidade de Praia.
Adário da Cruz dos Santos, tem 37 ano, é piskador de koncelho de Tarrafal de ilha de São Nicolau, è sta perdedu desde tarde de kinta fera passado, kantu ki é entra na cais de Praia e dipos é sai pe bai da um volta.
El é piscador de um barku de peska ki ten nome ”Paulo Jorge”, ki staba na Praia.
Um amiga di familia ki da avizu ma Adario sta desaparecido, es amiga ka sabe kuze ki kontici ku es jovem piskador.
Segundo famílias di Adário, ki ta mora na zona de Amarelo Pintado, es fla ma explikason ki kapitom da ka ta parci ser mutu klaru, konforme jornal de Sao Nicolau divulga, es kapitom apresenta um versom diferente sobre kel acontecimento li.
De acordo ku jornal JSN, familiares de Dário, sima é konxedu també, kre pa es kazu ser aklarecido pmd es ta konsideral um alguém kalmo e ki ka ta kostuma desaparece assi sem da num aviso.
Se familias fla inda, ma es ka fika satisfeito ku kolegas de trabadjo de Dário ki dja sai na barco ”Paulo Jorge” sima es ta faze tudo dia pa es bai panha pexe, sendo ki piskador inda ka atxadu, e es atxa ma Dário debi sta na kaza de algum alguém.
Ana Soares, tia de Dário e ki mora na Amarelo Pintado, kontactado, e è fla ma ti goci inda ma ka tem num sinal de si sobrinho e ma tudo família sta preokupado sem kualker informasom konkretu di kuze ki kontici ku Dário.
Ocean Press/JSN
por_Latn por_Latn kea_Latn kea_Latn kea_Latn kea_Latn kea_Latn kea_Latn eng_Latn